Suksesvolle evangelisasie - www.bybelkennis.co.za
by Coen Slabber · Published 15/07/2016 · Updated 05/06/2016
In 1880 word William Booth, die stigter van die Heilsleër, gevra om die Werslyan Methodist Conference toe te spreek. Dit was 'n interessante uitnodiging, want hy het die Metodiste Kerk verlaat om 'n meer aktiewe en lewenskragtige evangelisasie bediening te begin. By die konferensie verduidelik hy die impuls wat sy beweging begin het. Hy gee vier sleutels vir volgehoue sukses.
Hy sê dat hy 'n liefde ontwikkel het vir al die mense wat nie deur die Christelike kerke beïnvloed word nie. Hy glo dat as hulle aan die hel sou dink, sal hulle daarvan wou wegdraai. As ons hulle net so ver kan kry om aan die hemel te dink. As ons hulle net so ver kan kry om aan Christus te dink, sal hulle in sy arms vlug.
Sleutel #1: Die evangelie vir die behoeftiges
Hy sê dat hulle mense in die straatvore soek. Gou sien hulle nie meer die put waaruit hy gekom het nie. Hy sê: We are moral scavengers, netting the very sewers. We want all we can get, but we want the lowest of the low.'
Sleutel #2: Konteks en buigsaamheid
Daar is 'n vooroordeel teen die sogenaamde laer sosiale klasse en kerke. Hierdie mense gaan nie kerk toe nie, maar wel na 'n teater of winkel. Daarom gebruik hulle tot pansjieswinkels as bymekaarkomplekke in hulle pogings om mense te bereik.
Sleutel #3: Kry nuwe gelowiges onmiddelik by evangelisasie betrokke
Mense wat tot bekering kom, moet werk. Sodra hulle tot bekering kom, moet hulle dit sê. In hulle getuienis lê baie van die krag van hulle werk. Hy vertel die verhaal van 'n belangrike man wat een van die vroue wat die vergadering gelei het, gevra het wat 'n onkudige vrou soos sy oor godsdiens weet. Hy kon selfs die Ons Vader-gebed in Latyn opsê. Sy antwoord: "Ek kan meer as dit sê. Ek kan sê dat die Here my gered het – in Engels."